laion/Wikipedia-Exotic huggingface dataset:
פטריק פנץ

פטריק פנץ (בגרמנית: Patrick Pentz; נולד ב-2 בינואר 1997 בזלצבורג שבאוסטריה) הוא כדורגלן אוסטרי המשחק בעמדת השוער בקבוצת ברונדבי. פנץ גדל במחלקת הנוער של רד בול זלצבורג. ב-1 ביולי 2013 חתם באוסטריה וינה מהבונדסליגה האוסטרית, והחל לשחק בקבוצת המילואים של המועדון. ב-15 במאי 2016 ערך את הופעת הבכורה שלו בקבוצה הראשונה של המועדון, בניצחון 3-0 על שטורם גראץ במסגרת הליגה לעונת 2015/2016. בינואר 2023 חתם בבאייר לברקוזן. באוגוסט 2023 הושאל לברונדבי הדנית. ביוני 2024 חתם באופן קבוע בברונדבי. מדיה וקבצים בנושא פטריק פנץ בוויקישיתוף פטריק פנץ, באתר Transfermarkt פטריק פנץ, באתר Soccerway פטריק פנץ, באתר WorldFootball.net פטריק פנץ, באתר FootballDatabase.eu
ליגת העל של הרפובליקה הדומיניקנית

ליגת העל של הרפובליקה הדומיניקנית (בספרדית: Liga Dominicana de Fútbol) היא הליגה העליונה בכדורגל ברפובליקה הדומיניקנית, שמאורגנת על ידי פדרציית הכדורגל של הרפובליקה הדומיניקנית. הליגה המקורית הלא מקצוענית נוסדה בשנת 1970 כליגה הראשונה בכדורגל ברפובליקה, ולאחר מכן ב-2002 הפכה להיות ה"ליגה מאיור" (הליגה הבכירה) של המדינה. במרץ 2015 ההתאחדות המקומית פתחה ליגה מקצוענית חדשה בשם "ליגה רפובליקה דומיניקנה" שהיא ליגת הכדורגל המקצוענית הראשונה בהיסטוריה של המדינה. בליגה מתחרות כיום 8 קבוצות, כאשר מ-2015 ועד 2021 התחרו 10 קבוצות בליגה, ב-2 סבבי משחקים, שלאחריהם התקיים פלייאוף בשם "ליגייה" בדומה לפורמט של ליגת העל המקסיקנית, אך ללא תחרויות עונתיות של קיץ וחורף, אלא תחרות אחת בשנה קלנדרית שמתחילה בדרך כלל במרץ-אפריל ונגמרת בצמד משחקי גמר סביב אוגוסט-אוקטובר. הליגה הוקמה לראשונה בשנת 1970, בהשתתפות מיטב הקבוצות מאזורים נבחרים במדינה. לאורך השנים קבוצת "מוקה" הצליחה לבסס את שליטתה בליגה החובבנית / חצי מקצוענית שהתקיימה, עם 13 אליפויות בעידן הטרום מקצועני. ‏* - אליפות בליגה שנחשבה לליגה חובבנית שנייה הרעיון לאליפות המקצוענית נוסד ב-2014 ביוזמת התאחדות הכדורגל הדומיניקנית על מנת למקצע ולעלות את הרמה של הכדורגל הלאומי המקומי, כשהיא מחליפה את הליגה הראשונה של הרפובליקה הדומיניקנית/ליגה מאיור, שנערכה מ-1970 ועד אותה שנה. העונה הראשונה נערכה ב-2015 עם עשר קבוצות. ליגת הכדורגל הדומיניקנית של 2015 הייתה הליגה הראשונה של טורניר זה והליגה הראשונה ששיחקה ברמה מקצועית במדינה. בליגה השתתפו 10 קבוצות מ-7 מחוזות שונים של המדינה. 10 מועדונים השתתפו שוב עד 2021. משנת 2022 משתתפות 8 קבוצות בליגה. מדיה וקבצים בנושא ליגת העל של הרפובליקה הדומיניקנית בוויקישיתוף אתר האינטרנט הרשמי של ליגת העל של הרפובליקה הדומיניקנית אלופות הליגה, באתר RSSSF
טייריק מיטשל

טייריק קוון מיטשל (באנגלית: Tyrick Kwon Mitchell; נולד ב-1 בספטמבר 1999 בלונדון שבאנגליה) הוא כדורגלן אנגלי המשחק בעמדת המגן השמאלי בקבוצת קריסטל פאלאס מהפרמייר ליג ובנבחרת אנגליה. מיטשל הצטרף אל מחלקת הנוער של ברנטפורד בשנת 2012. בחודש יולי 2016 חתם בקריסטל פאלאס מהפרמייר ליג. ב-4 ביולי 2020 ערך את הופעת הבכורה שלו בפרמייר ליג, בהפסד 0–3 ללסטר סיטי במסגרת המחזור ה-33 לעונת 2019/2020. מיטשל הוא ממוצא ג'מייקני, והביע את התעניינותו בייצוג נבחרת ג'מייקה. ב-21 במרץ 2022 זומן לראשונה לסגל נבחרת אנגליה לקראת משחקי הידידות נגד נבחרות שווייץ וחוף השנהב. ב-26 במרץ ערך את הופעת הבכורה שלו בנבחרת, בניצחון 1–2 על נבחרת שווייץ. מדיה וקבצים בנושא טייריק מיטשל בוויקישיתוף טייריק מיטשל, ברשת החברתית אקס (טוויטר) טייריק מיטשל, באתר Transfermarkt טייריק מיטשל, באתר Soccerway טייריק מיטשל, באתר BDFutbol טייריק מיטשל, באתר WorldFootball.net טייריק מיטשל, באתר National Football Teams טייריק מיטשל, באתר FootballDatabase.eu טייריק מיטשל, באתר ESPN Tyrick Mitchell's first words as former Brentford youngster signs a new deal with Crystal Palace באתר Football London, ‏ 21 בינואר 2019 (באנגלית) List of Players under Written Contract Registered Between 01/07/2016 and 31/07/2016 באתר התאחדות הכדורגל האנגלית (באנגלית) ‘Commitment is number one’ באתר Jamaica Gleaner, ‏ 15 בדצמבר 2021 (באנגלית) [1] באתר BBC, ‏ 21 במרץ 2022 (באנגלית)
פהד אבו ח'דרה

פהד אבו ח'דרה (בערבית: فهد أبو خضرة; תעתיק מדויק: פהד אבו ח'דרה; נולד באל-רינה ב-1939) הוא משורר, סופר, עורך בשפה הערבית, וחוקר המורשת הספרותית והאינטלקטואלית הפלסטינית. היה מרצה בחוג לשפה ולספרות ערבית באוניברסיטת חיפה וערך מספר כתבי יד בשפת הערבית. אבו ח'דרה נולד בכפר אל-רינה (الرينة) בקרבת נצרת, ולמד בבית הספר היסודי בכפר. את לימודי התיכון השלים בנצרת. בשנת 1978 קיבל תואר דוקטור לספרות ערבית קלאסית מהאוניברסיטה העברית בירושלים. הוא היה מרצה באוניברסיטת חיפה ובמכללה להכשרת מורים ערבים בחיפה. אבו ח'דרה היה חבר מערכת כתב העת הספרותי "אל-ג'דיד" ועורך כתב העת "אל-ע'דד". בשנות ה-90 הוא היה עורך ראשי של הרבעון "מואקף", שייסד יחד עם חנא אבו חנא ואינטלקטואלים אחרים, שהיה מוקדש לביקורת ספרות. אבו ח'דרה פרסם שבעה ספרי שירה, נובלה, מחזה ומחקרים רבים. יצירתו הראשונה, נובלה בשם "הליל והגבולות" (מטבעת אל-חכים), ראתה אור ב-1964. קובץ שיריו הראשון, "הלילך והאותיות" (מג'ג'לת "אל-שרק"), ראה אור ב-1972. הוא פרסם שירים ומאמרים בעיתונים ערביים רבים, בהם "אל-מוג'תמע" ו"אל-שרק". הקובץ "חלום ליל אביב" תורגם לעברית בידי נביל טנוס בשנת 2001. מנשורת "מואקף", מהדורה מכונסת של שירתו, ראתה אור ב-1996 . "הליל והגבולות" / الليل والحدود (מטבעת אל-חכים) (1964) "הלילך והאותיות" / الزنبق والحروف (מג'ג'לת "אל-שרק") [نظمهُ] (1972) قصائد مختارة من الشعر العربى الحديث : مع مقدمة وتراجم ومراجع [أعدّه] (שירה) (1980) ابن المعتز الرجل وإنتاجه الأدبى (1980) الندى والاقاح : مجموعة شعرية (שירה) (1986) البحث عن أجنحة [نظَمه] (שירה) (1987) النسور (שירה) (1990) كتابات على طريق الوصول (שירה) (1994) مسارات عبر الزوايا الحادة (שירה) (1998) حلم ليلة ربيعية (שירה) (2001) الأعمال الشعرية الكاملة (שירה) (2015) (בשיתוף עם פרופ. ג'ורג' קנאזע) פוצול אל-תמאת'יל פי תבאשיר אל-סרור שכתב עבדאללה אבן אל-מועתז (فصول التماثيل في تباشير السرور), האקדמיה ללשון ערבית, דמשק 1989. החזרה אל השבט: אנתולוגיה שירה ערבית מתורגמת, התאחדות אגודות הסופרים בישראל, האגודה הערבית, 1996 מעורב ערבי: קובץ ספרותי נבחר מארצות ערב בשני קולות – קובץ דו-לשוני מיצירותיהם של משוררים וסופרים ערבים ויהודים לפי בחירתם ארבע קטגוריות למשמעות בשירה – השירה של פהד אבו ח'דרה, 1993, (בשפה הערבית) - פרשנות לשירה המודרנית ויחסה למציאות החיצונית בעקבות כתיבתו של המשורר פאהד אבו חדרה, מאת אבראהים טאהא בשנת 1983 אבו ח'דרה זכה בפרס היצירה על שם ראש הממשלה לוי אשכול. ג'ורג' קנאזע אבראהים טאהא חנא אבו חנא סאלם ג’ובראן, העיתונות הערבית בישראל: תוצר של שינוי, זרז של שינוי. קשר, אוניברסיטת תל אביב, 1999, עע' 83–87. אבו ח'דרה פהד, באתר לקסיקון הקשרים לספרות ישראלית, ‏1 בספטמבר 2016 פהד אבו ח'ד'רה, דף שער בספרייה הלאומית סאלם ג'ובראן, העתונות הערבית בישראל: תוצר של שינוי, זרז של שינוי, קשר 25, עמ' 86 אבו ח'דרה פהד - לקסיקון הקשרים לספרות ישראלית, באתר לקסיקון הקשרים לספרות ישראלית, ‏1 בספטמבר 2016
קייל ווקר-פיטרס

קייל לאונרדוס ווקר-פיטרס (באנגלית: Kyle Leonardus Walker-Peters; נולד ב-13 באפריל 1997 בלונדון שבאנגליה) הוא כדורגלן אנגלי המשחק בעמדת המגן הימני בקבוצת סאות'המפטון ובנבחרת אנגליה. פרק זה לוקה בחסר. אנא תרמו לוויקיפדיה והשלימו אותו. מיטשל הוא ממוצא ג'מייקני. הוא זכה עם נבחרת אנגליה עד גיל 20 בגביע העולם עד גיל 20 בשנת 2017. ב-21 במרץ 2022 זומן לראשונה לסגל נבחרת אנגליה לקראת משחקי הידידות נגד נבחרות שווייץ וחוף השנהב. ב-26 במרץ ערך את הופעת הבכורה שלו בנבחרת, בניצחון 1–2 על נבחרת שווייץ. נבחרת אנגליה עד גיל 20 גביע העולם עד גיל 20 (1): 2017 קייל ווקר-פיטרס, ברשת החברתית אקס (טוויטר) קייל ווקר-פיטרס, ברשת החברתית אינסטגרם קייל ווקר-פיטרס, באתר Transfermarkt קייל ווקר-פיטרס, באתר Soccerway קייל ווקר-פיטרס, באתר BDFutbol קייל ווקר-פיטרס, באתר WorldFootball.net קייל ווקר-פיטרס, באתר National Football Teams קייל ווקר-פיטרס, באתר FootballDatabase.eu קייל ווקר-פיטרס, באתר ESPN England call up Watkins, Walker-Peters, Mitchell and Johnstone to replace injured quartet באתר The Athletic, ‏ 21 במרץ 2022 (באנגלית) [1] באתר BBC, ‏ 21 במרץ 2022 (באנגלית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
גלוק 26

גלוק 26 (באנגלית "Glock 26") הוא אקדח שעוצב ופותח על ידי חברת גלוק האוסטרית המיועד לנשיאה סמויה (אנ'). דגם זה הוא דגם מוקטן של גלוק 19 מבית אותה חברה היצרן מכנה אותו גרסה "תת קומפקטית" בסדרת אקדחי גלוק הוצג ב-1995, בעיקר לשוק האזרחי. יש הטוענים כי מדובר באחד מאקדחי הנשיאה הפופולריים בארצות הברית. צינת האקדח עשויה מתכת וגוף האקדח פולימר, אורך האקדח 16.3 ס"מ, רוחבו 3.2 ס"מ, גובהו 10.6 ס"מ, ומשקלו 615 גרם, עם קליע בגודל 9×19 מ"מ. הוא כולל מסגרת קטנה יותר בהשוואה לגלוק 19, עם אחיזת אקדח שתומכת רק בשתי אצבעות, קנה ומגלשה קצרים יותר ומחסנית ערימה כפולה (דו טורית) בקיבולת סטנדרטית של 10 כדורים. לגלוק 26, כמו לכל אקדחי גלוק, יש שלושה מנגנוני בטיחות נפרדים. אלו כוללים פין נעילת הדק שהוא חלק אינטגרלי מההדק, ויש ללחוץ ביחד עם ההדק על מנת לאפשר ירי, פין הגנה במנגנון הנקירה שמונע מה-striker (הרכיב שמכה בנוקר, בדומה לפטיש) להכות בנוקר אם ההדק לא נלחץ ומנגנון בטיחות למקרה נפילה של האקדח (עושה שימוש באותו פין הגנה המונע מה-striker להכות בנוקר). העדר נצרה חיצונית רגילה כסטנדרט משמעו שלחיצה על ההדק (כולל פין נעילת ההדק) תוביל לירייה, דבר שיצרנית האקדחים מפרסמת כיתרון לשימוש מיידי באקדח בשעת צורך. כמו לכל דגמי גלוק, גם לגלוק 26 יש "מחוון כדור בקנה" המתבסס על מנגנון החולץ תרמילים, באנגלית "Chamber Indicator (LCI)" המחוון מאפשר לראות ולהרגיש (במישוש) אם קיים כדור בקנה. ישנה אפשרות לקנות מאריך למחסנית שנותן אחיזה נוחה יותר וקיבולת של עוד שני כדורים, בנוסף, מחסניות מפעל מה-גלוק 17, גלוק 18 ו-גלוק 19, בעלי קיבולות של 15, 17, 19, 24, 31 ו-33 כדורים, יתפקדו בגלוק 26. מדיה וקבצים בנושא גלוק 26 בוויקישיתוף אתר האינטרנט הרשמי של גלוק 26 קטלוג מוצרים, באתר www.lhbltd.com The Glock 26 Concealed Carry Handgun Review - Online Concealed Handgun Permit, ‏2020-01-19EST16:30:49-05:00 (באנגלית אמריקאית) Glock, GLOCK Safe Action® System Glock USA, Loaded Chamber Indicator (LCI) admin, גלוק 26, מה חשבנו על גלוק 26, באתר נשק הצפון, ‏2018-10-15
כיכר בבל

כיכר בֶּבֶּל (בבלפלאץ, Bebelplatz), היא כיכר ציבורית במרכז ברלין, גרמניה. הכיכר נמצאת בצד הדרומי של שדרות אונטר דן לינדן ונקראה קודם "כיכר האופרה" (Opernplatz). לאחר מלחמת העולם השנייה הוסב שמה לבבלפלאץ, על שם אוגוסט בבל, מנהיג המפלגה הסוציאל-דמוקרטית של גרמניה במאה ה-19. מסביב לכיכר נמצאים בניינים מפורסמים רבים, ממזרח בית האופרה (ומכאן שמה הקודם), ממערב אוניברסיטת הומבולדט ומדרום קתדרלת הדוויג הקדושה, הכנסייה הרומית-קתולית העתיקה ביותר בברלין. ערך מורחב – שרפת ספרים בגרמניה הנאצית כיכר בבל, בשמה דאז "כיכר האופרה", נודעה בשל אירוע שרפת הספרים שהתרחש במקום ב-10 במאי 1933, אז נשרפו כ-20 אלף ספרים, כולל עבודות של היינריך מאן, היינריך היינה, קרל מרקס ועוד סופרים רבים. לזכר אירוע זה, הוקמה במקום אנדרטת "ספרייה", מעשה ידי האמן הישראלי מיכה אולמן. טקס שרפת הספרים התרחש בעקבות יוזמה של שר התעמולה הגרמני, יוזף גבלס. במהלך הלילה סטודנטים ופרופסורים, בליווי מוזיקלי של מקהלות אס אס ואס אה, שרפו למעלה מ-20 אלף ספרים של כ-200 סופרים, אנשי מדע, פילוסופים, אנשי אמנות ועיתונאים, כשני שלישים מהם יהודים, אותם בזזו מספריות סמוכות ומאוספים פרטיים רבים. הספרים שנבחרו להישרף היו של סופרים יהודים, קומוניסטים, ליברלים ומתנגדי השלטון. בין יתר הספרים אשר נשרפו היו עבודות של תומאס מאן, היינריך היינה, קרל מרקס, זיגמונד פרויד, אריך קסטנר, יעקב וסרמן ועוד סופרים רבים. שרפת ספרים פומבית זו גררה גל של שרפת ספרים על ידי סטודנטים ברחבי גרמניה. ערך מורחב – ספרייה (אנדרטה) לזכר אירוע שרפת הספרים, הוקמה במקום אנדרטת "ספרייה" (בגרמנית: Bibliothek) על ידי האמן הישראלי מיכה אולמן. האנדרטה נחנכה ב-20 במרץ 1995. האנדרטה היא חדר תת-קרקעי, קובייה שאורך צלעה 5 מטרים, בעל תקרת זכוכית (שהיא רצפת הכיכר), הנמצא מתחת לכיכר במקום המדויק בו נשרפו הספרים. החדר מואר בתאורה פנימית ומכוסה במדפי ספרים ריקים לבנים המתאימים לאחסונם של 20,000 ספרים ומייצגים את החלל התרבותי הנותר לאחר שרפת הספרים. ליד האנדרטה שני לוחות ברונזה עליהם חקוק כדלקמן: "הייתה זו רק הקדמה. במקום שבו שורפים ספרים, ישרפו גם בני אדם. היינריך היינה, 1820 במרכזה של כיכר זו, ב-10 במאי 1933, שרפו סטודנטים נציונאל-סוציאליסטים את יצירותיהם של מאות סופרים, הוגי דעות, פילוסופים ומדענים. הספרייה - אנדרטה לזכר שרפת הספרים מ-10 במאי 1933 מאת מיכה אולמן, הוקם ב-1994/5" אין כניסה למבקרים אל החלל עצמו אך ניתן לראותו מרצפת הכיכר. אנדרטה לזכר יהודי אירופה שנרצחו שטולפרשטיין מדיה וקבצים בנושא כיכר בבל בוויקישיתוף עופר אדרת, בעומק הספרייה של מיכה אולמן בברלין, באתר הארץ, 23 ביולי 2014
יום טוב אלנקווה

הרב יום טוב אלנאקוה (אלנקוה) (?-1786) היה רב, מו"ץ ואב בית דין בקושטא. מחבר ספר שביתת יום טוב. תלמידו המובהק של רבי אברהם מיוחס, מחבר ספר שדה הארץ, כלשונו של רבי יום טוב: ”מרנא ורבנא מורי ורבי אחד היה אברהם” (שביתת יום טוב, דרוש ח'). כיהן כאב בית דין איסור והיתר בקושטא והיה דורש בק"ק גאלאט. סבל ייסורים רבים בחייו. נפטר בשנת בכ"ח בניסן תקמ"ו (1786) ונקבר בקושקונג'וק. על מצבתו נכתב: "החכם השלם, הדיין המצוין". לאחר פטירתו, בשנת התקמ"ח (1788) נדפס ספרו, שביתת יום טוב. ספר שביתת יום טוב (שאלוניקי 1788) - שו"ת על סדר ארבעה טורים, חידושים על משנה תורה לרמב"ם, וביאורים ללשונות הבית יוסף וטור חושן משפט. בסוף הספר 8 דרשות בנושאים: הספדים - על רבו ,על אמו, על עמיתו בתורה, ועל הגביר משה אשכנזי, מעלת הספד הצדיקים, צדקה, פרשת חיי שרה וקבלת התורה. שם הגדולים, מערכת ספרים, שביתת יום טוב. אנציקלופדיה לחכמי טורקיה, עמוד 307–308. יום טוב נקאוה (נפטר 1786), דף שער בספרייה הלאומית הרב יום טוב אלנקווה, שביתת יום טוב, באתר היברובוקס רבי יום טוב אלנקווה, ‏שביתת יום טוב, עמוד 5, באתר הספרייה הממלכתית של רוסיה ערך זה הוא קצרמר בנושא רבנים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
לולה פלנרי

לולה פלנרי (באנגלית: Lola Flanery; נולדה ב-26 במאי 2005) היא דוגמנית ושחקנית אמריקאית. ידועה בשל תפקידה בסדרות "100" בתור מאדי ו"ציידי הצללים" בתור מלכת הפיות, כמו כן בתפקידה בסרט "כולם חוזרים הביתה" בתור איזבל. פלנרי נולדה ב-26 במאי 2005 בלוס אנג'לס, קליפורניה אך בגיל שלוש עברה לטורונטו, קנדה. אביה הוא השחקן שון פטריק פלנרי (אנ'), ואמה, סשה גרירסון, היא עוזרת הפקה. הוריה התגרשו שהייתה צעירה, ואביה נישאה בשנית לדוגמנית לורן מישל היל (אנ'), בעקבות כך יש לה שני אחים צעירים למחצה, פורטר וצ'ארלי פלנרי. בנוסף לאנגלית, לולה דוברת צרפתית ומנדרינית. את הקריירה שלה החלה כדוגמנית לקמפיינים של מותגים כמו גאפ, טארגט ולמותג הקנדי Roots. בשנת 2015, קיבלה את תפקידה הראשון בסרט הטלוויזיה של ערוץ לייפטיים (אנ'), "Last Chance For Christmas" שם היא שיחקה לצד הילרי ברטון. באותה שנה קיבלה את התפקיד הראשי לצד דרמוט מלרוני וג'סטין לונג בסרט המותחן "לבנדר" (אנ') שהוקרן בבכורה בפסטיבל הסרטים טרייבקה 2016. בשנת 2017 שיחקה בסרט הקומדיה הרומנטית "כולם חוזרים הביתה" (אנ'), שבו היא כיכבה לצד ריס וית'רספון, כאשר גילמה את בתה הבכורה, איזבל. לולה פלנרי, ברשת החברתית אינסטגרם לולה פלנרי, ברשת החברתית טיקטוק לולה פלנרי, במסד הנתונים הקולנועיים IMDb (באנגלית)
ברצלונה (פירושונים)

האם התכוונתם ל... ברצלונה – עיר בספרד, בירת הקהילה האוטונומית קטלוניה מחוז ברצלונה – מחוז במזרח ספרד, במרכז הקהילה האוטונומית קטלוניה ספורט מחלקות הספורט של ברצלונה (FC Barcelona): ברצלונה (כדורגל) ברצלונה אתלטיק (בעבר "ברצלונה ב'") – קבוצת המילואים של מועדון הכדורגל ברצלונה ג' – קבוצת כדורגל שהתקיימה בשנים 1969–2007 כקבוצת הנוער של מועדון הכדורגל ברצלונה (כדורגל נשים) ברצלונה (כדורסל) ברצלונה ב' (כדורסל) ("בארסה ב'") – קבוצת המילואים של מועדון הכדורסל ברצלונה (כדוריד) ברצלונה (הוקי קרח) ברצלונה (כדורמים) (Club Natació Barcelona) – מועדון השחייה ברצלונה המתמקד בכדורמים ומחזיק במחלקות ספורט מים נוספות אולימפיאדת ברצלונה (1992) ישויות היסטוריות רוזנות ברצלונה – רוזנות שהתקיימה בשנים 801–1164 ברצלונה (ונצואלה) (נהגה ברצלונה) – עיר בוונצואלה, בירת מדינת אנסואטגי שבצפון "ברצלונה הקטנה" (ברצ'לונטה; Barceloneta) – כינויה של העיר אלגרו באי סרדיניה שבאיטליה, ראו אלגרו (עיר) ברצ'לונה פוצו די גוטו (אנ') (Barcellona Pozzo di Gotto) – עיר ורשות מקומית בנפת מסינה שבסיציליה, איטליה ברצלונה ספורטינג קלוב – מועדון כדורגל אקוודורי, קרוי על שם ברצלונה שבספרד, ממנה הגיע מייסד המועדון ‏Barcelona (אלבום) (אנ') – אלבום של פרדי מרקיורי ומונסראט קאבאייה משנת 1988 Barcelona (שיר של פרדי מרקיורי) – שיר הנושא של האלבום (יצא גם כסינגל ב-1987) ברצלונה (שיר של ג'ו עמר) – שיר של הזמר ג'ו עמר Barcelona (שיר של אד שירן) (יצא לאור בשנת 2017) Barcelona – שיר מהמערכה השנייה של המחזמר קומפני (Company) משנת 1970 כיסא ברצלונה – כיסא שעוצב בידי לודוויג מיס ון דר רוהה ולילי רייך בעבור "ביתן ברצלונה" (1929) הרכבת התחתית של ברצלונה נמל התעופה ברצלונה-אל פראט
צבי סימן טוב

הרב צבי מתתיה סימן טוב (1934 – 10 בפברואר 2022) היה רבה הראשי של יהדות אפגניסטן בארץ ובעולם, ראש ישיבה וראש כוללים במדינת ישראל. צבי סימן טוב נולד באפגניסטן לאביו יששכר ולאמו רבקה. עלה לארץ בגיל 5 ולמד בתלמוד תורה בני ציון אצל הרב יוסף שרבני ורבי יעקב בלוי ולאחר מכן בישיבת מקור חיים של הרב חיים אהרן טורצ'ין ואצל הרב מבריסק, לאחר מכן עבר לישיבת פורת יוסף שם למד אצל מורו ורבו הרב עזרא עטייה שאף קבע עימו סדר לימוד בחברותא וכן הסתופף בהיכלה של ישיבת חברון שם התקרב לראשי הישיבה ובמיוחד עם הרב אהרן כהן והרב יחזקאל סרנא. בראשית שנות הכ' נשלח על ידי מורו ורבו הרב עזרא עטייה לנטוע את הנטיעה הראשונה של עולם התורה הספרדי בבני ברק וייסד את ישיבת אור התורה, יחד עם הרב דוד מלינובסקי עמד בראשות הישיבה במשך 30 שנה אשר העמידה אלפי תלמידים שמביניהם ראשי ישיבות ראשי כוללים דיינים ורבני קהילות בארץ ובגולה ונקט בגישה מקלה בקבלת תלמידים לישיבתו. ברבות השנים אף התעטר כרבה של יהדות אפגניסטן בארץ ובעולם ובתפקידו זה היה רועה נאמן לבני עדתו אב ומורה דרך בהכתרתו השתתפו הרב יהודה צדקה[שהתבטא עליו "המנורה הטהורה אספקלריא המאירה שכל מעשיו לשם שמים ובצנעה היוצאים מתוך לב טהור] הרב שמחה זיסל ברוידא ראש ישיבת חברון והרב שלום שבדרון. עמד במשך 40 שנה בראש בית מדרש לתורה נתיב בנימין בירושלים ובת"א שרבים מתלמידה הפכו לרבנים ומורי הוראה מרביצי תורה ומזכי הרבים בכל רחבי הארץ "בית הכנסת ובית מדרש אור ברוך" ארגון ברית בני תורה ועוד. שימש כראש קיבוץ בישיבת חזון עובדיה, חמיו היה הרב יצחק אוחנה, רבה של קריית שמונה. כמו כן היה גיסו של הרב יעקב משה הלל, ראש חברת אהבת שלום. בניו. הרב יעקב עזרא סימן טוב רב קהילת נועם מילאנו הרב אהרן יוסף סימן טוב רו"מ בית מדרש לתורה נתיב בנימין הרב צבי סימן טוב נפטר בי' אדר א' התשפ"ב, 10 בפברואר 2022. הספדים נאמרו עליו על ידי מספר רבנים, ביניהם הרב יצחק יוסף, הרב משה צדקה, גיסו הרב יעקב משה הלל, הרב שלמה עמאר והרב מסעוד בן שמעון. הרב צבי סימן טוב הלך לעולמו, באתר ערוץ 7, 10 בפברואר 2022 אבל כבד: הגה"צ רבי צבי סימן טוב זצוק"ל - מורשת מרן - הרב עובדיה יוסף, באתר מורשת מרן - הרב עובדיה יוסף, ‏5 בינואר 2022 משה ויסברג, אבל כבד: הלך לעולמו הגאון רבי צבי מתתיה סימן טוב זצ"ל, באתר בחדרי חרדים, 10 בפברואר 2022 אביאל חיים חורי, המחנך: ראיון עם הרב צבי סימן טוב על הרב שלמה עבו, תור הזהב, מוסף השבת של עיתון הדרך, גיליון 165, עמ' ו, באתר אוצר החכמה הרב צבי סימן טוב, תולדות רבי מרדכי גרג'י ויהודי אפגניסטן, עונג לשבת, מהדורה שנייה, התשמ"ח, עמודים 15–20, באתר אוצר החכמה משה ויסברג, אבל כבד: הלך לעולמו הגאון רבי צבי מתתיה סימן טוב זצ"ל, באתר בחדרי חרדים, 10 בפברואר 2022 הספד על הרב צבי מתתיהו סימן טוב זצ"ל | בינינו - מערכת שיעורי תורה לצפייה בית מדרש לתורה נתיב בנימין (ע"ר) - בעלי תפקידים, באתר www.guidestar.org.il בית הכנסת המרכזי ליהדות אפגניסטן - אור ברוך בנשיאות הרה"ג הרב צבי סימן טוב שליט", באתר "גיידסטאר ישראל" ישראל שושן, רבם של יוצאי אפגניסטן: רבי צבי סימן טוב זצוק"ל הסתלק לבית עולמו, באתר בחזית, ‏5 בינואר 2022 רב העדה המשהדית סופד לגר"צ סימן טוב זצ"ל: "לא סירב לקבל לישיבתו אף בחור", באתר JDN‏הגאון רבי צבי סימן טוב אושפז בטיפול נמרץ, באתר כיכר השבת, 2019-12-15 הספד על הרב צבי סימן טוב - חפש, באתר www.bing.com הספד על הרב צבי מתתיהו סימן טוב צ"ל | בינינו - מערכת שיעורי תורה לצפייה, באתר beinenu.com
הורנוסטייפל

הורנוסטייפל (ביידיש: האָרנאָסטײַפּל – מבוטא "הוֹרְנוֹסְטַייפְּל" או "הורניסטייפיל", באוקראינית: Горностайпіль - "גורנוסטייפִּיל", ברוסית: Горностайполь - "גורנוסטייפּוֹל") הוא כפר באוקראינה, במחוז-המשנה וישגורוד שבמחוז קייב. הכפר שימש כביתה של חסידות הורנוסטייפול, ענף של בית צ'רנוביל וצאצאית של חסידות אניפולי. הכפר שוכן באוקראינה ליד נהר טטריב וליד מאגר המים קייב. הכפר היה כלול במחוז-המשנה צ'רנוביל שבוטל ב-1988, והוא אחד הבודדים אשר ממוקם מחוץ לאזור ההרחקה של תחנת הכוח הגרעינית צ'רנוביל. הרב יעקב ישראל קנייבסקי היה מהורנוסטייפל, ושם הכפר העניק לו את הכינוי ה"סטייפלר". הרב מרדכי דב טברסקי כיהן כרב בהורנוסטייפל מ-1863 עד לפטירתו ב-1903. אטמאן אילייה (אילקו) סטרוק היה מצביא ופוגרומיסט מקרבת הורנוסטייפל, פעיל במלחמת האזרחים בין השנים 1918–1919. יצחק גיטרמן, מראשי הג'וינט בפולין וממארגני הסעד בפולין הכבושה, פעיל מחתרת והארגון היהודי הלוחם. חסידות הורניסטייפול אסון צ'רנוביל "Map of the Chernobyl Raion" (באוקראינית). Chernobyl & Chernobylyane. נבדק ב-5 בפברואר 2015. {{cite web}}: (עזרה) Mikhail Akulov, "War Without Fronts: Atamans and Commissars in Ukraine, 1917–1919."
שגרירות ישראל בסינגפור

שגרירות ישראל בסינגפור היא הנציגות הדיפלומטית של מדינת ישראל בעיר המדינה סינגפור. השגרירות נמצאת ברחוב סטיבנס קלוס 24 בסינגפור. שגריר ישראל הנוכחי בסינגפור הוא אלי ורד חזן, לאחר שמונה לתפקיד בשנת 2023. חוץ משגריר ישראל בסינגפור, הנושא בתפקיד זה משרת גם כשגריר ישראל למזרח טימור. יחסיהן הדיפלומטיים של ישראל וסינגפור כוננו ב-1969, ארבע שנים לאחר עצמאות סינגפור ממלזיה. חגי דיקן מונה לשגריר הישראלי הראשון בסינגפור. יחסי ישראל–סינגפור יחסי ישראל–מלזיה נציגויות דיפלומטיות של ישראל בעולם אתר האינטרנט הרשמי של שגרירות ישראל בסינגפור (באנגלית ובעברית) שגרירות ישראל בסינגפור, ברשת החברתית פייסבוק שגרירות ישראל בסינגפור, ברשת החברתית אקס (טוויטר) מינוי שגריר ישראל לסינגפור ושגריר לא תושב למזרח טימור, החלטה מספר 558 של ממשלת ישראל השלושים ושבע, משנת 2023, באתר של משרד ראש הממשלה ערך זה הוא קצרמר בנושא יחסי חוץ ובנושא סינגפור. אתם מוזמנים לתרום לוויקיפדיה ולהרחיב אותו.
מאיפו (נהר)

הנהר מאיפו (בספרדית: Río Maipo) הוא נהר הזורם ממזרח למערב במרכז צ'ילה דרומית לסנטיאגו דה צ'ילה, בירת צ'ילה. מוצא הנהר בהרי האנדים, הוא זורם במחוז מטרופולין סנטיאגו ונשפך לאוקיינוס השקט במחוז ולפראיסו. הקניון "קחון דל מאיפו" (Cajón del Maipo) הוא אזור תיירות פופולרי. אספקת מי השתייה וההשקיה של אזור הבירה מסופקים ברובם על ידי המאיפו ויובליו בהרי האנדים. באורך של כ-250 קילומטר, המאיפו הוא אחד מהנהרות הארוכים והחשובים ביותר בצ'ילה. אזור מקורות הנהר נמצא על הגבול עם ארגנטינה, בדרום-מזרח אזור הבירה בקומונה סן חוסה דה מאיפו (אנ'). שם, בהרי האנדים באזור לוס נסימיינטוס (Los Nacimientos) שלמרגלות הר הגעש מאיפו (אנ'), בגובה של 3,135 מטרים, המים זורמים מהמדרונות המערביים והדרומיים של החרוט הגעשי ומההרים הנגדיים הדרומיים של גבול הקלדרה, יוצרים דרך מפגשם את הנהר מאיפו. מלוס סימנטוס המאיפו זורם בתחילה לצפון-מערב עם שיפוע ממוצע של 2.9% עד שנשפך אליו הנהר ריו וולקאן (Río Volcán), 62 ק"מ משם, ליד העיירה סן גבריאל (San Gabriel). לאחר 2 ק"מ נוספים, נשפך אליו הריו יסו (Río Yeso) ואחרי 25 ק"מ נוספים זורם לתוכו הריו קולרדו (Río Colorado). בנקודה זו משנה הנהר את כיוונו מערבה. הנהר, שגדל ללא הרף בשל יובליו הרבים, מתגבר על שיפוע ניכר, המשמש את תחנות הכוח הידרואלקטריות לייצור חשמל או לרפטינג. קניון מאיפו, הקרוי "קחון דל מאיפו" (Cajón del Maipo), וכמה מהעמקים הצדדיים שלו היו מיושבים מאז התקופה הפרהיסטורית, כפי שמעידים ממצאים ארכאולוגיים רבים. כיום זוהי הקומונה סן חוסה דה מאיפו (אנ'), שהנפות הפזורים בה נמצאים בטור לאורך גדות הנהר. קחון דל מאיפו היה אטרקציה תיירותית פופולרית ומקום נופש מאז המאה ה-19. לאחר כ-110 ק"מ, עוזב המאיפו את רכס הרי האנדים ונכנס למישור מאיפו בעיר פואנטה אלטו (אנ') שנמצאת בגובה של כמעט 800 מטרים מעל פני הים. הנהר מאפוצ'ו (אנ'), המגיע מסנטיאגו דה צ'ילה, זורם תחילה דרך העיר טלגנטה (אנ') ואז נשפך למאיפו. לאחר חציית רכס החוף מגיע הנהר מאיפו לעיירה יויאו (Llolleo) ליד עיר הנמל סן אנטוניו (אנ'), שם הוא זורם לאוקיינוס השקט. לוס נסימיינטוס בגובה 3,135 מטרים מעל פני הים. שלושה נחלים, אשר בתורם נוצרים מפלגים רבים, מתאחדים כאן ויוצרים את הנהר מאיפו. מאיפו זורם לאורך 110 ק"מ בנקיקים עמוקים דרך הרי האנדים ומתפתח לנהר גועש המשמש לתחנות כוח הידרואלקטריות או רפטינג. "קחון דל מאיפו" (בספרדית ערוץ המאיפו) הוא אזור נופש חשוב לתיירים מקומיים וזרים. המאיפו מתפתל דרך מישור מאיפו ורכס החוף אל חוף האוקיינוס השקט, על פני ערים רבות. החול והחצץ הנשטפים מההרים נכרים באפיק הנהר. ההשקיה החקלאית של האזור דרכו הוא זורם מתבצעת במידה רבה ממי הנהר שלו. אף על פי שמים רבים נשאבים ממנו להשקיה ולמי שתייה הספיקה של המאיפו כה גדולה שהוא עדיין מגיע לשפך ביויאו. מדיה וקבצים בנושא מאיפו בוויקישיתוף